ये हाल के महीनों की सबसे ऊंची कीमत है। इससे पहले साल 2013 के सितंबर में पेट्रोल 76.06 रुपये प्रति लीटर बिका था। इंडियन ऑयल कॉर्पोरेशन (आईओसी) द्वारा पिछले 19 दिनों से कीमत में वृद्धि नहीं करने के बाद सोमवार से लगातार दूसरे दिन इसमें वृद्धि की गई है। इसी तरह डीजल के भाव में भी पिछले 3 दिन में 64 पैसे प्रति लीटर की बढ़ोतरी हुई है। दिल्ली में 13 मई को डीजल का भाव 65.93 रुपए प्रति लीटर था जो बुधवार को 66.57 रुपए प्रति लीटर हो गया।